فوقبنادم

لفوقبنادم ؤلا بنادم لفوقاني (ب لالمانية ) هوّا مفهوم ف لفلسفة د نيتشه، لي ستعملو سيرتو ف كتابو هاكا هضر زاراتوسطرا. ف هاد لكتاب لي كينتامي ل لجنس لادابي د تّعاويد لفلسافي، نيتشه كيݣول على لسان زاراتوسطرا بلي "لفوقبنادم" هوّا لهدف لي خاص تسعا ليه لبشرية. نيتشه حط لمفهوم د لفوقبنادم كا قيمة موقابيلة ل لوعود لغيبية (بحال لحساب ؤ لعقاب، ؤ لاخرة) لي كاينين ف دّيانات لبراهيمية سيرتو لمسيحية. هاد لموصطلح كيبان ف بزاف د لمقاطع د لكتاب، بحال: راني كانعلّمكوم على لفوقبنادم. بنادم هوّا واحد لحاجة لي غادة تّجاوز. اشنو درتو باش تّجاوزوه؟ جميع لكائنات ل حد سّاعة خلقات شي حاجة فوق منها؛ واش بغيتو تكونو نتوما لمارية لحسيبة ديال هاد لفيضة لعضيمة ؤ ترجعو ݣاع ل لبهايم بلاصت ماتّجاوزو بنادم؟ شنو هوّا لقرد ب نّسبة ل بنادم؟ موضوع د تّقشاب كيقدر يمرݣ منو لواحد. ؤ بنادم تا هوّا هاكا غايكون عند لفوقبنادم: موضوع د تّقشاب يقدر يمرݣ منو. راكو ضربتو طريقكوم ديجا من دودة ل بنادم، ؤ باقي ف داتكوم من دّود كتر من ما فيها د بنادم. واحد زّمان كنتو قرودا، ؤ حتا دابا بنادم راه قرد كتر من اي قرد. حضيو، راني كانعلّمكوم على لفوقبنادم. لفوقبنادم هوّا لمعنى د لارض، خلّيو ارادتكوم تݣول "لفوقبنادم غادي يكون لمعنى د لارض! " كانترجّاكوم ا خوتي، خلّيو وفاكوم يبقا ل لارض، ؤ ماتّيّقوش دوك لي كيهضرولكوم على امال من عالم اخور. خلّاطين د سّم هوما، سوا كانو واعيين بيها ؤلا لا. كارهين ل لحياة هوما، مسوّسين ؤ مسمومين براسهوم، لي لارض عيات منهوم: خلّيوهوم يزيدو فحالهوم. "هاكا هضر زاراتوسطرا"، كتاب 1، فقرة 3 لموصطلح ف لالمانية ؤ ف لوغات خرين. ف لالمانية، لموصطلح د مركب من ؤ. لمزيودة تقدر تاخد معاني بزاف على حساب لكلمة لي لصقات فيها، بحال "تّفوق"، "لافراط"، "سّمو" ؤلا "تّعالي"، "لقوة"، ؤ زيد ؤ زيد. كلمت كاتعني "بنادم" ب لمعنى لعام بلا تحديد لجينس، ماشي راجل ؤلا مرا، سوا كا نوع حيواني ؤلا كا فرد ديال هاد نّوع. كاينين بزاف د طّرجامات ديال هاكا هضر زاراتوسطرا ل لعربية، اغلبيتها تّافقات باش تطرجم ب. فيليكس فارس طرجم لموصطلح ل لعربية ب، ؤ علي مصباح، لي نتاقد لختيار د فيليكس فارس، طرجمو ب. ب نّݣليزية، اول طرجامة دارها اليكساندر تيل ف 1896، ؤ ختار لموقابيل ب نّݣليزية. من ديك سّاع طرجامات خرين بانو لي ستعملو موصطلحات خرين بحال و. لفيلسوف لالماني لميريكاني والتر كاوفمان نتاقد تّخدام ديال، حيت من ناحية لمزيودة نّݣليزية سوپر ماشي موقابيل مزيان ل لمزيودة لالمانية ؤ من ناحية خرة، حيت ملي تشهرات شّخصية لخيالية د سوپرمان، يقدر يطرا سوء تفاهم ؤلا خلط عند لقاريين ؤلا سّامعين. بزاف د لفلاسفة لانݣلوفونيين كيفضّلو يستعملو لموصطلح د كيما هوّا ب لالمانية. ف لفلسفة د نيتشه. لمفهوم د لفوقبنادم مرتابط ب بزاف د لمفاهيم خرين ف لفلسفة د نيتشه، ؤ مايمكنش يتّفهم مزيان خارج سّياق د لاعمال لخرين ديالو. لفوقبنادم عند نيتشه كيمتل واحد لانسان لي ب لارادة د لقوة لي عندو، قدر يتجاوز راسو ؤ دّوافع لبدائية ديالو، باش يحقق مستوى اخلاقي ؤ ابداعي كيتجاوز داكشي لّي عند بنادم. ؤ هوّا ب هاد لمعنى كيمتّل لجوهر د لانسانية ف معناها صّافي، لي سّعي ليها كيعطي معنى ل لحياة، ؤ كيحارب لحالة د لعدمية لي جات بسباب رّفض د دّين، بعد ما مات الله من لمنضور ديال نيتشه. ب نّسبة ل نيتشه، ل حد سّاعة، حتا فرد بشري ف تّاريخ ماقدر يوصل ل هاد لمستوى، ولاكين كاينين بعض لافراد لي دكرهوم كا امتيلا لي يقدر بنادم يحتادي بيهوم باش يمشي ف طّريق د لفوقبنادم، منهوم سقراط، ليسوع، يوليوس قيصر، ليوناردو داڤينتشي، مايكل انجيلو، شيكسپير، ݣوته ؤ ناپوليون. لمعنى د لارض vs لمعنى د لغيب. نيتشه كيحط لمعنى د لارض، لي لهدف ديالو لوصول ل لفوقبنادم، كا بديل ل لمعنى لي جابتو لمسيحية، لي متعلق ب لحياة لموراوية يعني مورا لموت. من لمنضور د نيتشه هاد لمعنى دّيني تّقليدي مابقاش كيجاوب على لاسئلة د لانسان لعصري، ؤ فقد لقوة ديالو ف لحياة د بنادم، شّي لي كيعبّر عليه ب لعيبارة لمشهورة "الله مات". من هاد لوجهة د نّضر، لفوقبنادم هوّا مفهوم لي كيعوّض "الله" ف لفلسفة د نيتشه. لمسيحية ايضا كاتعتابر لكسدة د بنادم ؤ لمادة بشكل عام شي حاجة لي قيمتها هابطة، ب لموقارنة معا رّوح ؤ لعالم لّامادي، ؤ داكشي علاش خرجو منها تّيجاهات لي كاتحتاقر لكسدة ؤ كاتدعو ل رفض عطيانها شنو كاتحتاج، بحال لمداهب د زّهد Ascetism. نيتشه ب لموقابيل كيعتابر رّوح ؤ لكسدة نفس لحاجة، ؤلا بلي رّوح طرف من لكسدة. لفوقبنادم vs لبنادم لّخراني. ف لفلسفة د نيتشه، لاطروحة لمضادة ل لفوقبنادم، هيّا "لبنادم لّخراني"، لي كيمتّل تّدهور ؤ نّحيطاط لي يقدر يوصل ليه بنادم. لبنادم لّخراني هوّا واحد لانسان لي ماكينتج ؤ ماكيبدع والو، غير كيستهلك، ؤ ماعندو حتا قيم ؤلا اهداف عالية كيسعا ليها. كيعيش ف رّاحة ؤ لملدات ليومية، ؤ كيحساب ليه بلي هادي هيّا سّعادة، ولاكين ف لجوهر ديالو كيكون تعيس ؤ حاقد. جا لوقت باش بنادم يحط هدف ل راسو. جا لوقت باش يغرس زّريعة ديال اعلى امل عندو. حيت ترابو باقي يغني ؤ يوفي. ولاكين واحد نّهار غايجي ملي هاد تّراب غادي يفقار ؤ يتمدّن، ؤ تا شجرة عالية ماتقدر تنبت فيه. واكواك ا زّمان، قريب بنادم مايبقا يرمي نبلة شوقو بعد من بنادم، ؤ وتر قوسو ينسا كيف يزنزن! "شنو هوّا لحب؟ شنو هوّا لابداع؟ شنو هوّا شّوق؟ شنو هوما نّجوم؟ " هاكا كيسوّل لبنادم لّخراني ؤ كيرمّش. "هاكا هضر زاراتوسطرا"، كتاب 1، فقرة 4 تاتير على لفلسفة ؤ تّقافة. نّازية. لموصطلح ديال Übermensch كان مخدّم من طاراف هيطلر ؤ نّازيين باش يوصف لفيكرة ديالهوم د عيرق اري جرماني متفوّق.